CELEX: 32012D0624
Language: lv
Date: 2012-10-04 00:00:00
Title: 2012/624/ES: Padomes Īstenošanas lēmums ( 2012. gada 4. oktobris ), ar ko Ungārijai atļauj piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu

9.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 274/26
            
         PADOMES ĪSTENOŠANAS LĒMUMS
   (2012. gada 4. oktobris),
   ar ko Ungārijai atļauj piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu
   (2012/624/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Vēstulē, kas Komisijā reģistrēta 2012. gada 3. februārī, Ungārija lūdza atļauju no 2012. gada 1. jūlija uz diviem gadiem atkāpties no Direktīvas 2006/112/EK 193. panta, kurā paredzēta persona, kas ir atbildīga par pievienotās vērtības nodokļa (PVN) nomaksu nodokļu iestādēm. Minētajā vēstulē Ungārija norādīja, ka tā nepieprasīs atjaunot minēto atļauju.
            
         
               (2)
            
            
               Saskaņā ar Direktīvas 2006/112/EK 395. panta 2. punkta otro daļu Komisija ar 2012. gada 26. aprīli datētā vēstulē informēja pārējās dalībvalstis par Ungārijas pieprasījumu un ar 2012. gada 2. maiju datētā vēstulē paziņoja Ungārijai, ka tās rīcībā ir visa informācija, ko tā uzskata par vajadzīgu pieprasījuma izvērtēšanai. Komisija 2012. gada 29. jūnijā iesniedza Padomei tās priekšlikumu par atļauju atkāpei.
            
         
               (3)
            
            
               Saskaņā ar Direktīvas 2006/112/EK 193. pantu persona, kura ir atbildīga par PVN maksāšanu, parasti ir nodokļu maksātājs, kas piegādā preces. Ungārijas pieprasītās atkāpes mērķis ir uz ierobežotu laikposmu minēto atbildību uzlikt tam nodokļu maksātājam, kuram piegādā konkrētus neapstrādātus lauksaimniecības produktus graudaugu un eļļas augu sēklu sektoros.
            
         
               (4)
            
            
               Ungārija ir konstatējusi, ka minētajos sektoros vairāki tirgotāji ir iesaistījušies dažāda veida nodokļu nemaksāšanā gan valsts līmenī, gan Kopienas iekšējā tirdzniecībā, nodokļu iestādēm nemaksājot PVN, kas tām noteikts par produktu piegādi. Viņu klienti, ciktāl tie ir nodokļu maksātāji ar pilnām atskaitīšanas tiesībām, saglabā tiesības uz PVN atskaitīšanu.
            
         
               (5)
            
            
               Nodokļa maksātāja, kam piegādā preci, noteikšana par tādu, kas piegādātāja vietā atbildīgs par PVN nomaksu, būtu pagaidu ārkārtas pasākums, ar kuru tiktu novērsta iespēja minētā veida nodokļu nemaksāšanai. Lai pasākums būtu efektīvs, tam būtu jāattiecas uz 2012. gada ražu. Tam būtu jābeidzas pēc divu gadu laikposma, kam vajadzētu būt pietiekamam, lai Ungārija lauksaimniecības nozarē ieviestu galīgos pasākumus, kas ir saderīgi ar Direktīvu 2006/112/EK un ar kuru palīdzību novērstu un apkarotu šāda veida nodokļu nemaksāšanu.
            
         
               (6)
            
            
               Lai nepieļautu nodokļu nemaksāšanas pāreju uz produktu pārstrādes posmiem, citiem produktiem vai nozarēm, Ungārijai būtu jāievieš piemēroti kontroles pasākumi un ziņošanas pienākumi un par tiem jāpaziņo Komisijai.
            
         
               (7)
            
            
               Lai nodrošinātu, ka īpašo pasākumu piemēro tikai dažiem konkrētiem lauksaimniecības produktiem, un lai nodrošinātu juridisko noteiktību, preces, uz kurām attiecas īpašais pasākums, būtu jānosaka, izmantojot kombinēto nomenklatūru, kas paredzēta Padomes Regulā (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (2).
            
         
               (8)
            
            
               Īpašais pasākums ir samērīgs ar izvirzītajiem mērķiem, jo tas tiek noteikts uz ierobežotu laiku un to nav paredzēts piemērot vispārīgi, bet tikai vairākiem rūpīgi izraudzītiem produktiem, kas neizmainītā stāvoklī parasti nav paredzēti galapatēriņam un attiecībā uz kuriem nodokļu nemaksāšana ir radījusi ievērojamus PVN ieņēmumu zaudējumus.
            
         
               (9)
            
            
               Īpašajam pasākumam nebūs negatīvas ietekmes uz Savienības pašu resursiem, ko veido PVN,
            
         IR PIEŅĒMUSI ŠO LĒMUMU.
   1. pants
   Atkāpjoties no Direktīvas 2006/112/EK 193. panta, Ungārijai ir atļauts kā personu, kura ir atbildīga par PVN maksājumu, noteikt nodokļu maksātāju, kuram piegādā turpmāk norādītās preces, kas iekļautas ar Regulu (EEK) Nr. 2658/87 izveidotajā kombinētajā nomenklatūrā:
   
               KN kods
            
            
               Produkts
            
         
               1001
            
            
               Kvieši un kviešu un rudzu maisījums
            
         
               1002
            
            
               Rudzi
            
         
               1003
            
            
               Mieži
            
         
               1004
            
            
               Auzas
            
         
               1005
            
            
               Kukurūza
            
         
               1008 60 00
            
            
               Tritikāle
            
         
               1201
            
            
               Sojas pupas, arī šķeltas
            
         
               1205
            
            
               Rapšu vai ripšu sēklas, arī šķeltas
            
         
               1206 00
            
            
               Saulespuķu sēklas, arī šķeltas
            
         2. pants
   Šā lēmuma 1. pantā paredzēto atļauju piešķir ar nosacījumu, ka Ungārija ievieš atbilstīgus un efektīvus kontroles pasākumus un ziņošanas pienākumus attiecībā uz nodokļa maksātājiem, kuri piegādā preces, uz kurām attiecas šis lēmums.
   Ungārija paziņo Komisijai par šā panta pirmajā daļā minēto pasākumu un pienākumu ieviešanu.
   3. pants
   Šis lēmums stājas spēkā tā paziņošanas dienā.
   To piemēro no 2012. gada 1. jūlija līdz 2014. gada 30. jūnijam.
   4. pants
   Šis lēmums ir adresēts Ungārijai.
   
      Luksemburgā, 2012. gada 4. oktobrī
      
         
            Padomes vārdā –
         
         
            priekšsēdētāja
         
         S. CHARALAMBOUS
      
   
   
      (1)  OV L 347, 11.12.2006., 1. lpp.
   
      (2)  OV L 256, 7.9.1987., 1. lpp.